आगरा. यूपी के आगरा में एक युवती को जाल में फंसाकर शारीरिक शोषण करने का मामला सामने आया है। अस्पताल में काम करने वाले एटा के इमरान ने आर्यन बनकर हिंदू युवती से पहले दोस्ती और फिर शादी कर ली। 4 साल बाद दूसरा निकाह किया तो उसकी असलियत खुली। इस पर बस्ती वालों ने दबोचकर पुलिस को सौंप दिया। जानकारी होने पर हिंदू संगठनों के कार्यकर्ता भी थाने पर पहुंच गए। पढ़ें पूरा मामला...
- एटा निवासी इमरान उर्फ आर्यन ट्रांस यमुना कॉलोनी के अस्पताल में काम करता था। उसकी उसी अस्पताल में काम करने वाली हाथरस के मुरसान निवासी रजनी से 4 साल पहले दोस्ती हो गई। प्रेम परवान चढ़ा और दोनों ने मंदिर में हिंदू रीति-रिवाजों से शादी कर ली।
- इसके बाद वो उसे लेकर नगला पदी में किराए पर मकान में रहने लगा। रजनी ने बताया कि 4 साल से आर्यन जब भी शारीरिक संबंध बनाता था, तो लाइट बंद कर देता था। पूछने पर कहता था कि उसे रोशनी में शर्म आती है। इस दौरान उसे एक बेटी भी हुई।
- 3 दिन पहले एक युवती को कमरे पर लेकर आया। उसे अपनी बहन बताने लगा। पूछताछ करने पर पता चला कि युवती उसकी बीवी है और आर्यन का असली नाम इमरान है।
- इसके बाद युवती ने इसकी जानकारी मुहल्ले वालों को दी, तो उन्होंने इमरान को पकड़कर पुलिस को सौंप दिया।
पत्नी पर लगाया पहले से शादीशुदा होने का आरोप
- पूछताछ में इमरान ने बताया कि परिजनों ने दबाव डालकर 4 महीने पहले उसका निकाह एक युवती से कर दिया था। पत्नी को उसने गांव में ही रखा हुआ था। बीमार होने पर उसे यहां डॉक्टर को दिखाने लाया था।
- पहले तो उसने रजनी को पहचानने से इनकार कर दिया, लेकिन जब लोगों ने हंगामा किया और पुलिस ने सख्ती दिखाई तो उसने कहा कि वो सिर्फ उसके साथ रहती थी। उसका उससे कोई संबंध नहीं है। उसने बेटी को भी अपना मानने से इनकार कर दिया और आरोप लगाया कि ये रजनी की पहले पति की संतान है, जो भुसावल में रहता है|
- नाम बदलकर युवती को अपने जाल में फंसाने का पता चलने पर हिंदू संगठनों के पदाधिकारी थाने पर पहुंच गए। उन्होंने आरोपी के खिलाफ की मांग को लेकर हंगामा शुरू कर दिया।
क्या कहती है पुलिस
- इंस्पेक्टर न्यू आगरा रघुराज सिंह ने बताया, पीड़िता की तहरीर पर आरोपी इमरान उर्फ आर्यन के खिलाफ धोखाधड़ी का मुकदमा दर्ज कर जेल भेजा है।
- एसो न्यू आगरा नरेंद्र के मुताबिक, पीड़ित महिला की तहरीर के आधार पर मुकद्दमा दर्ज किया जा रहा है। आरोपी के पास जो कागज मिले हैं, उनकी सत्यता की भी जांच हो रही है।
आगे की स्लाइड्स में देखें फोटोज...
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva